  Виталий Пронин  Быдӟым Атыкай ожын вормон нуналлы 70 ар тырмонэн валче радъяське «Голоса отваги» вожвылъяськон.Ожгарез ас синмынызы адӟем адямиос шаерамы ӧжыт кылемын ни. Война дыръя будэм нылпиос но улонысь каллен кошко. Егитъёс кулэ кельтыны соослэсь тодэ ваёнъёссэс, видеое пуктыны ымныр тусъёссэс.Быдэс Россиын видеоя «Голоса отваги» вожвылъяськон мынэ. Удмуртиын сое ортчыто Кун Кенеш но Егитъёслэн парламентсы. Со понна ветеранъёсын яке войнаез ас вылазы шӧдэм адямиосын видеоинтервью лэсьтыны кулэ. Интервьюез лэсьтыны луэ удмурт яке ӟуч кылын. Видеолэн ӟечлыкез лыдэ уз басьтӥськы, озьыен, вераськонэз котькыӵе камерае гожтыны быгатӥськоды: телефон, планшет, видеокамера. Сюжет 5 минутозь кыстӥськыны кулэ. Видео сяна, интервьюдэс текстэ гожтыса дасяно на. Ужъёстэс ыстоно 15-тӥ южтолэзёзь golosaotvagi@yandex.ru почтае. Теги: вожвылъяськон  